იოსე ქირსეშ ჯვარცუნაფა

იოსე ქირსეშ ჯვარცუნაფა — იოსე ქირსეშ წამება ჯვარმოცუნაფათ, ეპიზოდი, ნამუთ ითებუ იოსე ქირსეშ ნებეფით დო იოსე ქირსეშ მუმალი ნთხორუათ დო ამაღალებათ.

 სახარებაშული თხობელუეფი 
იოსე ქირსეშ ჯვარცუნაფაშე რაგადანს ოთხოლო ევანგეისტი დო ირი მუში თხობელუას გინმოჩანს:
 სახარება ეჭარუა მათეში (მათე /27:33/-38) <center>70px დო ქუმორთ აბანშა, გოლგოთათ გედვალირშა, ნამუთ შანენს: ჸვა-ში აბანს, თის გეიოშუმაფეს ძმარი, წალათი კათაფილი; დო ურაგადუდჷ, შუმა ვაკოდჷნ. ჯვარცუნაფილი იოსეშ მუკაქუნალს გითმირთჷნდეს, კალიშრღვაფათ; დო თექ დოხუნელო, გუთმოჭკირუნდეს; დო თიშ დუდიშ ჟილე მუკაბუნეს მუკნაჭარა, თიში ბრალიშ მაშანაფალი: თენა რე იოსე, იუდეაშ მაფა. თიწკჷმა ჯვარს მაცუნეს ჟირი ავაზაკი: ართი მარძგვანი ჸურე, მაჟირა — კვარჩხანი ჸურე.  მარკოზიში (მარკოზი /15:22/-27) <center>65px <small>''დო ქიმიჸონეს თინა აბანშა გოლგოთაშა, ნამუთ შანენს: ჸვა-ში აბანს. დო ოშუმაფუანდეს თის წალაკათაფილ ღვინს; მარა თის ვაუშუმჷ. თიშ მაცუნალეფი თიშ მუკაქუნალს გითმირთუნდეს, კალიშრღვაფათ, მის მუ ხვადუდჷკონ. სუმი საათი რდჷ, დო თინა ჯვარს მაცუნეს. დო რდჷ მუკნაჭარა თიში ბრალიში: იუდეაშმაფა. თიწკჷმა ართო ჯვარს მაცუნეს ჟირი ავაზაკი, ართი მარძგვანშე, მაჟირა თიში კვარჩხანშე. დო გერთჷ წჷმიწორენარაგადუ ზიტყვეფქ: დო ავაზაკო მერჩქინელი იჸი. მუკმალუეფი თის ლანძღჷნდეს, დუდს ურქიენდეს დო რაგადანდეს: ეჸ! აკმაცჷმე ოხვამე, ნამუთ სუმ დღას აკმიგაფუდჷნ! ქემეხვარი დუდს დო გაგჷმორთი ჯვარშე.</small>
|-
| ლუკაში(ლუკა /23:33/-43) <center>55px
| <small>დო მუჟამსჷთ ქუმორთჷ აბანშა, ჸვაშით გედვალირშა, სოდე მაცუნეს თინა დო ავაზაკეფი, ართი მარძგვანშე, მაჟირა კვარჩხანშე. იოსე რაგადანდჷ: მუმა! უალე თინეფს, ვინდარო ვაუჩქჷნა მუს ორთჷნა. დო თიშ მუკაქუნალს გითმირთჷნდეს, კალიშრღვაფათ. დო გერდჷ კათა დო უჯინედჷ. თინეფწკჷმა ართო გეთმიაძიცანდეს მადუდეეფი ხოლო, დო რაგადანდეს: შხვეფს ოხვარუდჷ; ქემერთას დო მუშ დუდს მეხვარას, იოსე ქირსე, ღორონთიშ გიშნაგორა ქორე-და. თაშნეშე მალიმორეფი ხოლო აწვალენდეს თის, ნამსჷთ მეთმიარზიენდეს ძმარს: სი იუდეაშ მაფა ქორექ-და, დუდს ქემეხვარი. დო თიშ ჟილე რდჷ მუკნაჭარა, ნამუთ ჭარილი რდჷ ბერძენულო, რომაულო დო ურიულო: თენა რე იუდეაშ მაფა. ართ-ართი მოცუნაფილი ავაზაკი თის ეკმაწამენდჷ დო ურაგადუდჷ: სი იოსე ქირსე ქორექ-და, დუდსჷთ ქემეხვარ დო ჩქჷთ. მაჟირა ავაზაკი, სამინოთ, უჟამარუდჷ მაართა ავაზაკის დო ურაგადუდჷ: ვაგოშქურუნო ღორონთშა, მუჟამსჷთ სი ხოლო გოსამართალაფირი რექ თეშენინ? დო ჩქი [გოსამართლაფირი ვორეთ] ნოსამართეთ, თიშ გეშა ნამჷ-და ჩქინი ნამქიმინათი ღირსი ვორეთჷნ, თის მუთუნ გლახა ვაუქიმინჷ. დო უწუ იოსეს: ქუმომშინე, ღორონთი, მუჟამსჷთ სქანი სამოთხეშა ქიმულინ! დო უწუ თის იოსექ: ჭეშმარიტო გირაგადუქ სი, ანწიშე სი ჩქიმწკჷმა სამოთხეს იჸუაფუქ.<small>
|-
| იოანეში(იოანე /19:17/-25) <center>55px
| დო, მუში ჯვარიშ ღალაშ ბორჯის, თიქ ქჷმორთჷ აბანშა, ჸვაშით გედვალირშა, ურიულო გოლგოთაშა; თექ ჯვარს მაცუნეს თინა დო ხოლო შხვა ჟირი, ართი დო მაჟირა ჸურე, ოშქაშეთ იოსე. პილატექ ჭარჷ მუკნაჭარა, დო ქემკაბუნუ ჯვარს. ჭარილი რდჷ: იოსე ნაზარევალი, იუდეაშ მაფა. თე მუკნაჭარას მიარე იუდევარი კითხულენდჷ, თიშ გეშა ნამჷ-და აბანი, სოდე იოსე ჯვარს მაცუნესჷნ, ნოღაწკჷმა არხოს რდჷ, დო ჭარილი რდჷ ურიულო, ბერძენულო, რომალულო. იუდეაშ პაპათარეფი პილატეს ურაგადუდეს: ვაჭარა: იუდეაშ მაფა, თიშენი ნამჷ-და თინა ხო ქორაგადანდჷ: მა იუდეაშ მაფა ვორექია. პილატექ უგამჷ: მუთ ბჭარინ, თინა ბჭარი. მალიმორეფქ, მუჟამსჷთ იოსე ჯვარს მაცუნესჷნ, გეჭოფეს თიშ მუკაქუნალი დო გორთეს ოთხ ნორთო, ირ მალიმორშო პიტა-პიტათ; მუკოქვენჯი ნაჭა ვარდჷ, ედომუშამი ნორშვი რდჷ. თეშნერო უწუეს ართიანს: ვაგოფსოფათ მუკაქუნალი, კალი იბრღვათ, მიშ იჸინ, — დო გერთას წიმიწორენარაგდუქ: გირთეს მუკოქვენჯი ჩქიმი ართიანწკჷმა კალიშრღავაფთ. თაშ ქიმინეს მალიმორეფქ. იოსეშ ჯვარწკჷმა გერდეს დიამუში მარიამი დო მარიამიშ და, მარიამ კლეოპოვა, დო მარიამ მაგდალინარი. 
|- 
|ხვილაფა''':ჟილე მოჩამილი სახარებაშ ნორთეფიშ თანგუაშ გეშა: მოჩამილი თანგუა პიჯული რე დო ოხვილობაშ შვანს ოხვილჷ მათანგალწკჷმა სხუნუას.

კატეგორია:იოსე ქირსეშ ნებეფი
კატეგორია:იოსე ქირსეშ ხატჭარუა
კატეგორია:ჯვარი ქირსიანობას